
Anexa 1 la proiectul de HCL nr. 56/19.06.2023

PROTOCOL  DE COLABORARE 
 Nr. _____/_______06.2023

Încheiat între:
ASOCIAȚIA DE DEZVOLTARE INTRACOMUNITARĂ “POIANA MĂRULUI - HOLBAV” (A.D.I) cu sediul în clădirea Comuna Poiana Mărului str. Principală, nr. 189, jud. Brașov, înregistrată în Registrul Asociațiilor și Fundațiilor de pe lângă Judecătoria Zărnești sub nr. _____/2021 având CIF ___________________ reprezentată legal prin Președintele Asociației dl. CEAPĂ Marius, în calitate de prestator

Şi
COMUNA POIANA MĂRULUI, adresa, Str. PRINCIPALĂ, nr. 189, localitatea POIANA MĂRULUI, telefon/fax 0268 228040; cod fiscal 4777272 , reprezentată prin Primar, dl. PERȘOIU Alexandru Cătălin în calitate de beneficiară

OBIECTUL PROTOCOLULUI:

Art. 1.   Colaborarea între cele două entități pe principii de eficienţă, eficacitate şi economicitate pentru organizarea şi exercitarea activităţii de administrare a unor servicii publice adresate cetățenilor cu privire la: 
· administrarea toaletei publice, amplasată la adresa din Comuna Poiana Mărului nr. 172;
· administrarea terenului de sport, amplasat la adresa din Comuna Poiana Mărului, str. Principală, nr. 386;
·  operarea utilajelor, echipamentelor aparținând autorității locale; 

Administrarea celor trei activități se va face prin intermediul a 3 salariați ai asociației care vor fi angajați în acest sens:
· Persoana de serviciu toaleta publică – codificare COR 911201, cu un contract de muncă de 2 ore/zi;
· Administrator structură sportivă – codificare COR 143115, cu un contract de muncă de 2 ore/zi;
· Tractorist – codificare COR 143115, cu un contract de muncă de 8 ore/zi.
a) Atribuțiile celor 3 posturi menționate mai sus sunt următoarele:
· persona de serviciu toaleta publică: 
1. realizează curățenia toaletei publice amplasată la adresa din Comuna Poiana Mărului nr. 172, parcarea Școlii Generale corp B;
2. verifică existența consumambilelor la toaletă (hârtie igienică, săpun, dezinfectant etc);
3. Constatată producerea pagubelor şi stricăciunilor la toaleta publică si identifică autorii;
4. Solicită autorității locale aprobarea acelor cheltuieli care vizează funcționarea, conservarea patrimoniului și reparaţii la toaleta publică;
5. Îndeplineşte şi alte atribuţii sau sarcini primite de la primar.

· Administrator structură sportivă: 
1. Asigură funcţionarea terenului de sport amplasat la adresa din Comuna Poiana Mărului, str. Principal, nr. 386; 
2. Întocmește, afişează şi veghează la respectarea orarului terenului de sport;
3. Întocmeste şi semnează procesele-verbale de predare-preluare a terenului de sport cu profesorii de educaţie fizică şi reprezentanţii utilizatorilor;
4. Veghează la existența materialelor şi mijloacelor necesare funcţionării terenului de sport, asigurarea condiţiilor de protecţia muncii, PSI, şi cele prevăzute de regulamentul de funcționare a terenului de sport;
5. Veghează la respectarea de către utilizatori a prevederilor normelor de protecţia munci, PSI şi a celor stabilite în regulamentul de funcționare a terenului de sport; 
6. Constată producerea pagubelor şi stricăciunilor la terenul de sport și  identifică autorii;
7. Solicită Primariei aprobarea acelor cheltuieli care vizează conservarea patrimoniului, reparaţii şi păstrarea funcţionalităţii;
8. Supraveghează şi controlează activităţile care se desfăşoară în incinta terenului de sport;
9. Implementează şi urmează măsurile stabilite pentru procedurile de urgenţă şi de evacuare;
10. Evaluează riscurile pentru securitate şi sănătate în zona sa de responsabilitate, propune măsuri de prevenire şi protecţie a accidentărilor la locul de muncă, de prim-ajutor, de prevenire şi stingerea incendiilor şi evacuare a persoanelor din zonele cu risc.
11. Îndeplineşte şi alte atribuţii sau sarcini primite de la primar.

· Tractorist:
1. Execută transportul pe drumurile publice cu mijloacele auto aflate în proprietatea UAT Comuna Poiana Mărului;
2. Realizează lucrările dispuse de autoritatea locală;
3. Îndeplineşte şi alte atribuţii sau sarcini primite de la primar.

DURATA COLABORĂRII

Art. 5  Prezentul protocol se încheie pentru o durată de 5 ani, activitatea începând cu data semnării prezentului protocol.
5.1  În cazul în care la sfârșitul perioadei de valabilitate, niciuna dintre părți nu notifică celeilalte, acesta se prelungește automat cu  perioade de câte 2 ani.
5.2 Beneficiara va putea rezilia unilateral prezentul contract fiind doar necesară simpla notificare a prestatatoarei în următoarele situații:
· Nerespectarea atribuțiunilor asumate prin prezentul protocol;
· Neîndeplinirea atribuțiunilor delegate de către Primar și a sarcinilor stabilite de acesta;
5.3 Protocolul va putea înceta înainte de termen la solicitarea autorității locale transmisă cu cel puțin 30 de zile lucrătoare înainte de data la care dorește încetarea.

Art. 2. Activitatea celor 3 salariați ADI se va desfășura la următoarele locații:
· perosana de serviciu toaleta publică: la locația toaletei; 
· administratorul structurii sportive la locația terenului de sport; 
· tractoristul la sediul Primăriei Poiana Mărului;

PREȚUL COLABORĂRII

Art. 4. Pentru activitățile prevăzute la art. Autoritatea locală se obligă să plătească lunar A.D.I. suma de 6.250 lei, reprezentând cheltuiala salarială a A.D.I cu cele 3 persoane. Plata se va realiza lunar până cel târziu în data de 20 ale lunii în baza facturii emise de A.D.I.
4.1.  Pentru neplata la termenul scadent a onorariului, Primăria va suporta penalități în cuantum de 0,05 % pe zi întârziere din suma neachitată.
4.2. Prețul se va plăti A.D.I. prin virament bancar în contul precizat de acesta;.
4.3 Nu se va considera întârziere la plată în situația în care factura prestatorului nu este însoțită de raportul de activitate.

OBLIGAȚIILE PĂRȚILOR
Art. 5. A.D.I prin reprezentanții săi se obligă:
a) să îndeplinească activitățile astfel cum sunt ele descrise la art. 1 din prezentul protocol.
b) să prevadă în fișele postului celor 3 angajati atribuțiile fiecărui post menționate la art. 1.
c) în exercitarea atribuțiunilor stabilite, reprezentantul legal al A.D.I. va comunica permanent  cu reprezentanții Primăriei.
d) se obligă să realizeze orice raport solicitat de primarul Comunei;
e) din această relație contractuală, salariații ADI dispun de libertatea de a desfășura activitatea și pentru alți angajatori, ei neavând o relație de subordonare cu beneficiarul, relația fiind una de colaborare; 
f) reprezentanții prestatorului nu beneficiază de indemnizație de concediu sau alte avantaje acordate funcționarilor publici (ex: tichete de masă/vacanță). În perioada în care reprezentantul/reprezentanții ADI în relația contractuală se află în concediu, ADI este obligată să asigure substituirea cu o altă persoană având competențe similare reprezentantului său;
g) riscurile activității sunt asumate de către A.D.I și reprezentantul persoana fizică care desfășoară activitatea.;

Art. 6. Beneficiarul se obligă să plătească A.D.I.  serviciile în condițiile prevăzute la art. 4.

RĂSPUNDEREA PĂRȚILOR

Art.7. În  caz  de  neexecutare  sau  executare  necorespunzătoare  a  serviciilor/lucrărilor  contractate, prestatorul se obligă să plătească beneficiarului daune-interese.

Art. 8.  Dacă beneficiarul nu achită prețul serviciilor la termenele stabilite, este obligat la plata unor penalități de 0,05.% pe zi de întârziere din suma datorată.

FORȚA MAJORĂ
Art.10.Niciuna  dintre  părțile  contractante  nu  răspunde  de  neexecutarea  la  termen sau/și de executarea în mod necorespunzător total sau parțial a oricărei obligații care îi revine în baza prezentului contract, dacă neexecutarea sau/și executarea obligației respective a fost cauzată de forța majoră, așa cum este definită de lege.
Partea care invocă forța majoră este obligată să notifice celeilalte părți, în termen de 5 zile producerea evenimentului și să ia toate măsurile posibile în vederea limitării consecințelor lui.
Dacă în termen de 5 zile de la producere, evenimentul respectiv nu încetează, părțile au 10 dreptul să-și notifice încetarea de plin drept a prezentului contract, fără ca vreuna dintre ele să pretindă daune-interese.

NOTIFICARILE ÎNTRE PĂRȚI

Art. 11. În accepțiunea părților contractante, orice notificare adresată de una dintre acestea celeilalte prin fax, email sau scrisoare recomandată, este valabil îndeplinită dacă va fi transmisă la adresele de corespondență prevăzute în partea introductivă a prezentului contract.
În cazul în care notificarea se face pe cale poștală, ea va fi transmisă prin scrisoare recomandată,  cu  confirmare  de  primire  (A.R.)  și  se  consideră  primită  de  destinatar  la  data menționată de oficiul poștal primitor pe această confirmare.
Dacă notificarea se trimite prin telefax, ea se consideră primită în prima zi lucrătoare după cea în care a fost expediată.
Notificările verbale nu se iau în considerare de nici una dintre părți, dacă nu sunt confirmate prin intermediul uneia dintre modalitățile prevăzute la alineatele precedente.

SOLUȚIONAREA LITIGIILOR

Art.12.Orice litigiu decurgând din sau în legătură cu prezentul contract,inclusiv referitor la  încheierea, executarea ori desființarea lui, dacă nu se poate rezolva pe cale amiabilă de reprezentanții părților, se va soluționa la instanța competentă de la sediul Beneficiarei.

Art. 13.  Modificarea prezentului protocol se face numai prin act adițional încheiat între părțile contractante. Prezentul reprezintă voința părților și înlătură orice altă înțelegere verbală dintre acestea, anterioară sau ulterioară încheierii lui.

Prezentul ptotocol s-a încheiat într-un număr de 2 exemplare la Poiana Mărului azi ________2023. 

          PRESTATOR	          			                                         BENEFICIAR,
        ASOCIAȚIA DE DEZVOLTARE                                         COMUNA POIANA MĂRULUI
INTRACOMUNITARA „POIANA MĂRULUI – HOLBAV” 

PREȘEDINTE ASOCIAȚIE                                                             PRIMAR

     CEAPĂ MARIUS                                            PERȘOIU ALEXANDRU CĂTĂLIN
  	
                                                                              

                                                                                 VIZA CFP __________



                                                                                        VIZA SECRETAR GENERAL _____

